CELEX: 31988R1424
Language: el
Date: 1988-05-24 00:00:00
Title: Κανονισμός (ΕΟΚ) αριθ. 1424/88 του Συμβουλίου της 24ης Μαΐου 1988 που τροποποιεί τα παραρτήματα του κανονισμού (ΕΟΚ) αριθ. 3878/87 σχετικά με την ενίσχυση στην παραγωγή για ορισμένες ποικιλίες ρυζιού

Avis juridique important

|

31988R1424

Κανονισμός (ΕΟΚ) αριθ. 1424/88 του Συμβουλίου της 24ης Μαΐου 1988 που τροποποιεί τα παραρτήματα του κανονισμού (ΕΟΚ) αριθ. 3878/87 σχετικά με την ενίσχυση στην παραγωγή για ορισμένες ποικιλίες ρυζιού  

Επίσημη Εφημερίδα αριθ. L 131 της 27/05/1988 σ. 0002 - 0002 Φινλανδική ειδική έκδοση: Κεφάλαιο 3 τόμος 26 σ. 0188  Σουηδική ειδική έκδοση: Κεφάλαιο 3 τόμος 26 σ. 0188 

***** ΚΑΝΟΝΙΣΜΟΣ (ΕΟΚ) αριθ. 1424/88 ΤΟΥ ΣΥΜΒΟΥΛΙΟΥ  της 24ης Μαΐου 1988  που τροποποιεί τα παραρτήματα του κανονισμού (ΕΟΚ) αριθ. 3878/87 σχετικά με την ενίσχυση στην παραγωγή για ορισμένες ποικιλίες ρυζιού  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (1), όπως τροποποιήθηκε τελευταία από τον κανονισμό (ΕΟΚ) αριθ. 3990/87 (2), και ιδίως το άρθρο 8α παράγραφος 4,  την πρόταση της Επιτροπής (3),  Εκτιμώντας:  ότι ο κανονισμός αριθ. 1423/88 του Συμβουλίου της 24ης Μαΐου 1988 για τη χορήγηση ενίσχυσης για ορισμένες ποικιλίες ρυζιού του τύπου ή της μορφής indica στην Πορτογαλία (4) προβλέπει, στο άρθρο 1, ότι το καθεστώς της ενίσχυσης στην παραγωγή για ορισμένες ποικιλίες του τύπου ή της μορφής indica που προβλέπεται στο άρθρο 8α του κανονισμού (ΕΟΚ) αριθ. 1418/76 εφαρμόζεται στην Πορτογαλία από την 1η Απριλίου 1988·  ότι, κατά συνέπεια, θα πρέπει να περιληφθεί η Πορτογαλία στις ζώνες που αναφέρονται στο παράρτημα Α του κανονισμού (ΕΟΚ) αριθ. 3878/87 (5) και η ποικιλία Estrela A στο παράρτημα Β του ίδιου κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα του κανονισμού (ΕΟΚ) αριθ. 3878/87 τροποποιούνται ως εξής:  - στο παράρτημα Α: μεταξύ των ζωνών προστίθεται η Πορτογαλία,  - στο παράρτημα Β: προστίθεται η ποικιλία Estrela A.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Μαΐου 1988.  Για το Συμβούλιο  Ο Πρόεδρος  H.-D. GENSCHER  (1) ΕΕ αριθ. L 166 της 25. 6. 1976, σ. 1.  (2) ΕΕ αριθ. L 377 της 31. 12. 1987, σ. 15.  (3) ΕΕ αριθ. C 88 της 5. 4. 1988, σ. 5.  (4) Βλέπε σελίδα 1 της παρούσας Επίσημης Εφημερίδας.  (5) ΕΕ αριθ. L 365 της 24. 12. 1987, σ. 3.